อูสตาเช

| อูสตาซา – ขบวนการปฏิวัติโครเอเชีย Ustaša – Hrvatski revolucionarni pokret |
| --- | --- |

ผู้ก่อตั้ง: อานเต ปาเวลิช
Poglavnik: อานเต ปาเวลิช
คำขวัญ: "Za dom spremni" ("For the home - Ready!")
ก่อตั้ง: 7 มกราคม ค.ศ. 1929 (1929-01-07) (โดยนิตินัย) 1930 (โดยพฤตินัย)
ถูกแบน: 8 พฤษภาคม ค.ศ. 1945 (1945-05-08)
ก่อนหน้า: Party of Rights
ถัดไป:  • ครูเซเดอส์  • ขบวนการปลอปล่อยโครเอเชีย  • กลุ่มอื่น ๆ
ที่ทำการ:   ตูริน โบโลญญา (จนถึง ค.ศ. 1941)  ซาเกรบ (1941–1945) 
หนังสือพิมพ์: Hrvatski Domobran
ฝ่ายเยาวชน: ยุวชนอูสตาเช (UM)
กำลังกึ่งทหาร: หน่วยทหารอาสาสมัครอูสตาเช
สมาชิกภาพ: 100,000 คน (ป. 1941)
อุดมการณ์:   Croatian irredentism  คลั่งชาตินิยมโครเอเชีย  ฟาสซิสต์  การเมืองคาทอลิก  การเมืองอิสลาม (ชนกลุ่มน้อย) 
จุดยืน: ขวาจัด
ศาสนา: โรมันคาทอลิก (ทางการ) อิสลาม (ชนกลุ่มน้อย)
สี:   ขาว   น้ำเงิน   แดง   ดำ
ธงประจำพรรค

การเมืองรัฐเอกราชโครเอเชีย   รายชื่อพรรคการเมือง การเลือกตั้ง
อูสตาเช (ออกเสียง: [ûstaʃe]), หรือเป็นที่รู้จักกันคือ อูสตาชา – ขบวนการปฏิวัติโครเอเชีย (โครเอเชีย: Ustaša – Hrvatski revolucionarni pokret) เป็นขบวนการชาวโครเอเชียผู้นิยมฟาสซิสต์, เหยียดผิว (racist) และคลั่งชาตินิยม (ultranationalist) ขบวนการได้เคลื่อนไหว ในรูปแบบดั้งเดิมระหว่าง ค.ศ. 1929 ถึง 1945 สมาชิกได้ทำการสังหารนับร้อยนับพันต่อชาวเซิร์บ ชาวยิว โรมานี (ยิปซี) เช่นเดียวกับผู้คัดค้านทางการเมืองในยูโกสลาเวียในช่วงสงครามโลกครั้งที่สอง
ด้วยอุดมการณ์ของกลุ่มเคลื่อนไหวนั้นเป็นการรวมตัวของผู้นิยมฟาสซิสต์ นิกายโรมันคาทอลิก และชาวโครเอเชียชาตินิยม อูสตาเชได้สนับสนุนแนวคิดเกรตเทอร์โครเอเชีย (Greater Croatia) ที่มีพื้นที่ตั้งแต่แม่น้ำดรินาไปยังชายแดนของกรุงเบลเกรด กลุ่มเคลื่อนไหวได้เน้นย้ำต่อความจำเป็นที่จะต้องมีเชื้อชาติ"บริสุทธิ์"โครเอเชียและให้ความสำคัญกับการฆ่าล้างเผ่าพันธุ์ต่อชาวเซิร์บ ชาวยิว และชาวโรมานี และการประหัตประหารต่อพวกต่อต้านฟาสซิสต์หรือไม่ลงรอยกับชาวโครแอตและชาวบอสเนีย อุศตาเชมองชาวบอสเนียเป็น "ชาวโครแอดที่เป็นมุสลิม" ทำให้ชาวบอสเนียไม่ถูกเบียดเบียนตามชาติพันธุ์
เนื่องจากมีอุดมคติแบบโรมันคาทอลิกอย่างรุนแรง อูชตาเรได้สนับสนุนศาสนาคริสต์นิกายโรมันคาทอลิกและอิสลามเป็นศาสนาของชาวโครเอเชียและบอสเนีย และประณามศาสนาคริสต์นิกายออร์ทอดอกซ์ตะวันออก ซึ่งเป็นศาสนาของชาวเซิร์บ ศาสนาคริสต์นิกายโรมันคาทอลิกถูกระบุเป็นอัตลักษณ์ของชาตินิยมโครเอเชีย ในขณะที่ศาสนาอิสลาม ซึ่งมีผู้นับถือจำนวนมากในบอสเนียและเฮอร์เซโกวีนา ได้รับการย่ย่องจากอูชตาเชว่าเป็นศาสนาที่จะ "รักษาสายเลือดแห่งโครแอตที่แท้จริง" ("keeps true the blood of Croats")
เมื่อได้ก่อตั้งใน ค.ศ. 1930 ในชื่ออูสตาชา – องค์กรปฏิวัติโครเอเชีย (โครเอเชีย: Ustaša – Hrvatska revolucionarna organizacija) มันเป็นองค์กรที่ได้พยายามจะสร้างรัฐเอกราชโครเอเชีย เมื่ออูสตาเชได้เข้ามามีอำนาจในรัฐเอกราชโครเอเชีย (NDH) เป็นกึ่งรัฐอารักขา (quasi-protectorate) ได้ถูกก่อตั้งโดยอิตาลีฟาสซิสต์ และ นาซีเยอรมนีในช่วงสงครามโลกครั้งที่สอง ปีกทหารได้กลายเป็นกองทัพรัฐเอกราชโครเอเชีย และ หน่วยทหารอาสาสมัครอูสตาเช (โครเอเชีย: Ustaška vojnica)
ก่อนสงครามโลกครั้งที่สอง กลุ่มขบวนการได้ดำเนินการในฐานะองค์กรการก่อการร้าย แต่ในเดือนเมษายน ค.ศ. 1941 พวกเขาได้รับการแต่งตั้งเพื่อบทบาทเป็นส่วนหนึ่งของยูโกสลาเวียภายใต้การยึดครองฝ่ายอักษะในฐานะรัฐเอกราชโครเอเชีย (NDH) ซึ่งได้อธิบายว่าเป็นรัฐอารักขากึ่งหนึ่งที่ปกครองร่วมกันโดยทั้งอิตาลีและเยอรมนี และรัฐหุ่นเชิดของนาซีเยอรมนี
รัฐเอกราชโครเอเชียได้ให้ความร่วมมือกับกองกำลังยึดครองของอิตาลีและเยอรมันในยูโกสลาเวียในการสู้รบกับกองกำลังฝ่ายต่อต้านยูโกสลาเวีย พลพรรคยูโกสลาเวียซึ่งได้เป็นที่ยอมรับในปลายเดือนพฤศจิกายน ค.ศ. 1943 ในฐานะกองทหารแห่งรัฐยูโกสลาเวียในฝ่ายสัมพันธมิตร กองกำลังเยอรมันได้ถอนกำลังออกจากยูโกสลาเวียในปี ค.ศ. 1944-1945 องค์กรอูสตาเชได้ลี้ภัยออกนอกประเทศซึ่งได้นำไปสู่การส่งคืน Bleiburg